પાલનપુર : બનાસકાંઠામાં અંબાજી સહિત દાંતા હડાદપંથકમાં વાવણી લાયક વરસાદ થયો હતો. જો કે, બાકીનો વિસ્તાર કોરોધાકોર રહેતા લોકો કાગડોળે મેઘરાજાની રાહ જોઈ રહ્યા હતા. હવે વરસાદના આગમનની ઘડીઓ ગણાઈ રહી છે ત્યારે 48 કલાકમાં ભારે વરસાદની આગાહી કરવામાં આવી છે. જેના પગલે જિલ્લા કલેકટર સંદીપ સાગલે દ્વારા જરૂરી તકેદારી રાખવા માટે તમામ નાયબ કલેકટર, મામલતદાર, ચીફ ઓફિસર તેમજ તાલુકા વિકાસ અધિકારીઓને હેડ ક્વાટર્સ ન છોડવા સૂચના આપવામાં આવી છે.